بوگون توشدن کیین افغانستان نینگ جنوبیده جایلشگن قندهار ولایتی مرکزی قندهار شهری نینگ 14 نچی ناحیه سیده یوز بیرگن انفجار حادثه سی عاقبتیده جان بیرگن کیشی لرنینگ سانی 16 گه کوتریلیب کیتدی.
انتحاری هجومچی منفجره مواد یوکلنگن بیر عراده موترنی پارتله تیب یوبارگن ایدی.
قندهار ولایتی سوزلاوچیسی محمد داوود احمدی, اوشبو حادثه عاقبتیده کمیده 16 کیشی نینگ جان بیرگن لیگینی تصدیق له دی.
عینی دمده سوزلاوچی جان بیرگن کیشی لرنینگ سانی نینگ ینه ده آرتیب کیتیشی بوییچه خواطر بیلدیریلیاتگن لیگی نی معلوم قیلدی.
سوزلاوچی, 38 کیشی نینگ ایسه یره لنگن لیگی نی بیلدیردی.
قندهار ولایتی کسلخانه سی رسمی لری, اوشبو حادثه نینگ یوز بیریشی آرتیدن بیرگن بیانات لریده خوددی منه شوو انفجار عاقبتیده کمیده 6 کیشی نینگ جان بیرگن لیگی و 30 کیشی نینگ ایسه یره لنگن لیگی نی معلوم قیلگن ایدی.
حاضرچه اوشبو حمله نینگ مسئولیتی نی ایسه هیچ بیر تامان اوز بوینی گه آلگن ایمس.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
